OpenLLM-France/wikimedia huggingface dataset:
# Kalikrates

Kalikrates (grezieraz Καλλικράτης) K.a. V. mendeko arkitekto greziarra izan zen.
Persiarrak K.a. 480. urtean Atenas suntsitu ostean, Periklesek Kalikrates eta Iktinosi agindu zien, K.a. 447 eta K.a. 432. urteen artean Akropolisen eraikitako eraikinen proiektuak, Fidias zuzendari zutela. Lan hauetako bereziena Partenoia izan zen.
Inskripzio baten arebera, Kalikrates Atenaseko Akropoliko Atena Nike tenpluaren arkitektoa izan zen ere.
Beste inskripzio batek dio, Akropoliseko harresien eraiketako arkitektoetako bat izan zela. Plutarkok adierazten du, Atenas eta Pireo batzen zituen Harresi Luzeen eraiketa erdia egiteko kontratatua izan zela.

## Lan garrantzitsuak

* Partenoia, Atenas
* Atena Nike Tenplua, Atenas

## Ikus, gainera

* Greziar arkitektura
# Kalimero

Kalimero (japonierazko jatorrizko izenburua: カリメロ Karimero) Toei Animationek ekoiztutako animazio telesaila da. Japoniako NET telebista kateak 47 atal igorri zituen, Euskal Herrian ETB 1en gero ikusgai izan zirenak. Pertsonaia 1961ean Nino eta Toni Pagot italiarrek sortu zuten bere telebistaren iragarki batentzat.

## Kanpo estekak

* Datuak: Q128969
* Multimedia: Calimero (cartoon serie) / Q128969
# Kalimantan

Kalimantan Borneo uhartearen indonesiar zatia da, indonesieraz uharte osoa izendatzeko erabiltzen den arren. 544.150 kilometro koadroko eremua du, uharte osoaren %73, eta 15.556.938 biztanle (2014ko erroldaren arabera), uharte osoko biztanleriaren %69,5. Indonesiarrak ez diren Borneoko zatiak Brunei (400.000 biztanle) eta Ekialdeko Malaysia (5.625.000 biztanle) dira.
Kalimantan bost probintziatan banaturik dago:
Kalimantango probintziak :
| Probintzia | Azalera (km$^2$) | Biztanleria (2000ko errolda) | Biztanleria (2005eko estimazioa) | Biztanleria (2010eko errolda) | Biztanleria (2015eko errolda) | Hiriburua |
| Mendebaldeko Kalimantan (Kalimantan Barat) | 147.307 | 4.016.353 | 4.042.817 | 4.393.239 | 5.313.332 | Pontianak |
| Erdialdeko Kalimantan (Kalimantan Tengah) | 153.564 | 1.801.965 | 1.913.026 | 2.202.599 | 2.447.428 | Palangkaraya |
| Hego Kalimantan (Kalimantan Selatan) | 38.744 | 2.984.026 | 3.271.413 | 3.626.119 | 3.843.757 | Banjarmasin |
| Ekialdeko Kalimantan (Kalimantan Timur) | 129,067 | 2.451.895 | 2.840.874 | 3.550.586 | 3.363.630 | Samarinda |
| Ipar Kalimantan (Kalimantan Utara) | 71.177 | — | 473.424 | 524.526 | 588.791 | Tanjung Selor |
| Guztira | 544.150 | 11.254.239 | 12.541.554 | 14.297.069 | 15.556.938 | |

## Erreferentziak

* ↑ Euskaltzaindia. (2012-06-29). 171. araua: Asiako toponimia. (Noiz kontsultatua: 2013-05-26).
* 1 2 Kalimantan. britannica.com (Noiz kontsultatua: 2016-9-7).
* 1 2 Kode dan Data Wilayah Administrasi Pemerintahan (Permendagri No.56-2015). kemendagri.go.id (Noiz kontsultatua: 2016-8-25).

## Kanpo estekak

* Datuak: Q3795
* Multimedia: Kalimantan / Q3795
# Kalimotxo

Kalimotxo %50a ardo beltzaz eta %50a Coca Colaz egindako alkoholdun edaria da, batzuetan kali edo motxo ere deitua.

## Izenak

"Kalimotxo" hitza Bizkaian sortua bada ere, beste hainbat lekutan edaten dute nahastura:
* Espainian calimocho grafia erabiltzeaz gainera Rioja libre ("Errioxako Ardoa" eta "Cuba Libre" elkartuta) diote.
* Txilen jote diote (euskaraz "putre")
* Serbian, Mazedonian, Kroazian eta antzinako Jugoslaviako herrialdeetan, bambus (euskaraz banbu).
* Txekiar Errepublikan, houba.
* Hungarian, Vadász (euskaraz "ehiztaria") edo vörösboros kóla.
* Argentinan, Rock 'n roll.
* Mozambiken, Catembe.
* Brasilen, Diesel.
* Herbeheretan, Frikandelle.
* Alemanian, Kalte Muschi (“alu hotza”), kalimotxo izenarekiko antza fonetikoagatik.

## Prestaketa

* Osagaiak
* - 1/2 ardo beltza
* - 1/2 Coca Cola (edo kolazko freskagarria)
Batzuetan masusta-likore piska bat ere botatzen dute. Badaude nahastura antzeko batzuk:
* Pitilingorri: %50a ardo beltza eta %50a laranjazko freskagarria
* "Tinto de verano": %50a ardo beltza eta %50a tonikazko freskagarria.
* Spritzer: %50a ardo zuria eta %50a tonikazko freskagarria.
Nahastura kantitate ezberdinetan zerbitzatua da:
* Kalitxiki, edalontzi txikitan, txikitoetarako erabiltzen direnetan.
* Baso altuan.
* Baso zabalean.
* Katxi, 750 ml-ko edukiera duen plastikozko edalontzian (Espainian mini, maceta, litro, cubalitro edo jarra ere deitua).
* Botiletan, batez ere kalean litroak hartzen dituzten gazteek.

## Jatorria

1970eko hamarkadan nahasketa jadanik edan bazuten ere, Rioja libre izenaz ezaguna zen. Kalimotxo izena 1972ko Algortako Portu Zaharreko jaietan "Antzarrak" izeneko kuadrilak asmatua zen. Txosnan zegoen kide batek erositako ardoa aukeran ez zegoela konturatu eta edakera txarra disimulatzeko zerbait bota behar zutela erabaki zuen. Izenaren asmatzaileak "Kalimero" eta "Motxo" zirenez, "Kalimotxo" izena jarri zioten.

## Bitxikeriak

* Sandevid enpresak, jadanik nahasketa prestatua saltzen duena, kalimocho grafia erabiltzen du.
* Coca Cola enpresak Kalimotxo marka erregistratu du tokian tokiko. Hala ere, ez du edaria merkaturatzen, baina bere logotipo duten katxiak banatzen ditu herriko jaietan.
* Espainiako Real Academia Españolak calimocho hitza onartu du gaztelaniaz.
* Edaria erabilia da oso, alkohol jolasetan; adibidez, kinito, Señor del tres eta bestetan.

## Erreferentziak

* ↑ Schaap, Rosie. (2013/05/22). «Wine and Cola? It Works» The New York Times.
* ↑ www.elcorreodigital.com
* ↑ Marken bilatzailea
* ↑ Coca-Colaren datuak Bizkaian
* ↑ calimocho DRAE

## Ikus gainera

* Katxi
* Zurito

## Kanpo estekak

* Datuak: Q179660
* Multimedia: Calimocho / Q179660
# Korschenbroich

Korschenbroich Alemaniako udalerria da. Ipar Renania-Westfalia estatuan kokatuta dago, [[Rhein Neuss barrutia|Rhein Neuss]] barrutian. 2014an 32.305 biztanle zituen 55,26 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Datuak: Q16042
* Multimedia: Korschenbroich / Q16042
* Webgune ofiziala
# Korrontzi

Korrontzi 2004. urtean Mungian (Bizkaia) sortutako folk taldea da. Agus Barandiaran eta Mikel Romero izan ziren taldearen sortzaileak. Taldearen helburua izan da Euskal Herriko musika tradizionalari gaur egungo ikuspuntua ematea.
2006an, lehen diskoa plazaratu zuten Madrilgo Nubenegra zigiluarekin. Diska kaleratzearekin batera, musika munduko kritika eta laudorio ugari jaso zituzten, baita sari batzuk ere. Hala nola, Navelgasko (Asturias) 2006ko txapelketako Espainiako talderik onenaren saria lortu zuten. Honez gain, Malagan burutzen den Eurofolk jaialdiko folk talde internazional onenaren saria eskuratu zuten 2008an.
Horren ostean, beren bigarren diskoa kaleratu zuten: Getxo, Getxoko folk jaialdiko kontzertu baten zuzenekoa. Kontzertu horretako irudiak DVD batean datoz, eta audioa, berriz, CD batean.

## Taldekideak

* Agus Barandiaran: trikitia eta ahotsa.
* Alberto Rodriguez: gitarra eta mandolina.
* Kike Mora: baxua eta kontrabaxua.
* Ander Hurtado de Saratxo: bateria eta perkusioa.
* Cesar Ibarretxe: soinu teknikaria.

## Diskoak

* Korrontzi (2006, Nubenegra). CDa.
* Getxo (2008, Baga-Biga). CDa eta DVDa.
* Infernuko Hauspoa (2010, Baga-Biga). DVDa eta liburua.
* Tradition 2.1 (2013, Baga-Biga). CDa, DVDa eta liburua.
* Symphonic Bilbon (2014, Baga-Biga). Bilboko Orkestra Sinfonikoarekin batera. CDa, DVDa eta liburua.
* Korrontzi dantzan (2015, Baga-Biga)
* Korrontzi Benefic (2016, Baga-Biga)
* Koplariak (2020, Elkar)
* Aita Mari: Bidaia musikala urrutiko uretara (2021, Elkar)

## Erreferentziak

* ↑ Saioa Alkaiza Guallar, «Sustraietarainoko sinfoniak», Berria, 2014-12-04
* ↑ Andrés Portero, «Korrontzi recoge en un DVD-CD el concierto de Aste Nagusia», Deia, 2014-12-04
* ↑ «Badok» Badok (Noiz kontsultatua: 2021-12-29).
* ↑ «Korrontzi Benefic» badok.eus (Noiz kontsultatua: 2021-12-29).
* ↑ «Koplariak» www.badok.eus (Noiz kontsultatua: 2021-12-29).
* ↑ «Aita Mari : bidaia musikala urrutiko uretara» badok.eus (Noiz kontsultatua: 2021-12-29).

## Ikus, gainera

* Euskal Herriko musika garaikidea

## Kanpo estekak

* (Gaztelaniaz) Korrontzi taldearen Myspacea
* Datuak: Q12261620
# Korroskada

    Artikulu hau musika taldeari buruzkoa da; digestio-traktutik gasa askatzea gaitzat duena beste hau da: «Korroka»
Korroskada 1980ko hamarkadan Gasteizen sorturiko ska-rock taldea izan zen.

## Ibilbidea

Lau urtetako ibilbidea izan bazuen ere diska ugari atera zituen eta kantu arrakastatsuren bat ere izan zuen, adibidez Torero. 1986ko Errege egunean egin zuen lehenengo emanaldia. "Triku" eta Aitor elkartu ziren hasieran eta abesti punkiak egiten hasi ziren. El Moro ezagutzerakoan ska estilora jo zuen taldeak. Lehenengo urtean kaleratu zuten lehen diska, estilo bien nahastea izenburuan bertan erakutsiz, Skalherria Punk. Hurrengo urtean bigarren diska atera zen (Por las buenas costumbres) eta taldean Jorge Méndez sartu zen El Mororen tokian. 1987 urtean bertan hiru diska motz kaleratu ziren, Torero abesti arrakastatsua besteak beste. Uda hartako abesti entzunenetakoa izan zen. 1988an 43 Volúmenes diska atera zen eta 1990an taldearen azken diska izango zena, Sigo.

## Diskografia
### LP-ak

* Skalherria Punk (1986, Discos Suicidas)
* Por las buenas costumbres (1987, Discos Suicidas)
* 43 Volúmenes (1988, R2 Producciones)
* Sigo (1990, Hilargi)

### Singleak

* Torero (1987, Discos Suicidas)
* El Maromo de las Ray Ban (1987, Discos Suicidas)
* María Magdalena (1987, Discos Suicidas)
* Otra Botella (1988, R2 Producciones)
* Crossroads (1988, Cuvyco)

## Erreferentziak

* 1 2 (Gaztelaniaz) «Biografía de Korroskada - La Fonoteca» lafonoteca.net (Noiz kontsultatua: 2018-02-22).
* ↑ Brlp. (2014-01-02). «La Conquista del Punk: Korroskada» La Conquista del Punk (Noiz kontsultatua: 2018-02-22).
* ↑ Txiribita. (2010-02-05). «Skalherria Punk (1986)» EKAITZALDI (Noiz kontsultatua: 2018-02-22).
* ↑ Txiribita. (2009-01-09). «KORROSKADA - Por Las Buenas Costumbres» EKAITZALDI (Noiz kontsultatua: 2018-02-22).
* ↑ Txiribita. (2008-10-13). «Korroskada - 43 Volumenes (1988)» EKAITZALDI (Noiz kontsultatua: 2018-02-22).

## Kanpo estekak

* Datuak: Q61363972
# Korshunovskita

Korshunovskita haluro motako minerala da.

## Ezaugarriak

Korshunovskita haluro mineralaren formula kimikoa hau da: ${\ce {Mg2Cl(OH)3 * 4H2O}}$. Sistema triklinikoaren arabera sortzen ditu kristalak. Mohs eskalaren arabera duen gogortasunaren balioa 2 da.

## Erreferentziak

* 1 2 (Ingelesez) «Korshunovskite: Mineral information, data and localities.» www.mindat.org (Noiz kontsultatua: 12-05-2019).
# Korsakoven psikosi

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Korsakoven psikosia edo Korsakoven sindromea buruko eritasuna da, Sergei Korsakov errusiar neuropsikiatrak aztertu zuena. Garunean du eragina, eta ezaugarri nagusia amnesia larria da (oroimen-gabezia), baina ez dakar galera intelektualik. Gaixoak nekez ikas dezake informazio berria, eta ez da gauza gertatu berri diren jazoerak gogoratzeko. Zenbaitetan, iragan urruneko gertaerak ere ahaztu egiten zaizkio, eta hutsuneak betetzeko informazioa asmatzeko joera izan ohi du. Arrazoi nagusia alkoholismoa da, batez ere tiamina (B$_1$ bitamina) falta denean, eta garun-gaixotasunak edo zauri larri batek ere eragin dezake. Askotan, gaixotasun iragankorra izaten da, baina kroniko bihur daiteke.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q622901
* Multimedia: Korsakoff's syndrome / Q622901
# Kavala (unitate erregionala)

Kavala (grezieraz: Περιφερειακή Ενότητα Καβάλας, Perifereiakí Enótita Kaválas) Greziako unitate erregionala da, Ekialdeko Mazedonia eta Trazian dagoena. Kavala hiriaren inguruan dago.
Kavala hiru udalerritan banaturik dago:
* Kavala (1)
* Nestos (2)
* Pangaio (3)

## Erreferentziak

* ↑ Euskaltzaindia. (PDF) 154. arauaː Europako eskualde historiko-politiko nagusiak. .

## Kanpo estekak

* Datuak: Q1625595
* Multimedia: Kavala Prefecture / Q1625595
# Kavaĺskaja Slabada (Minskeko metroa)

Kavaĺskaja Slabada (zirilikoz: Кавальская Слабада) Minskeko metroaren geltokia da, Minsk udalerrian kokatuta dagoena.

## Zerbitzuak

> Geltokia :
| Vakzaĺnaja → Jubiliejnaja Plošča | Aeradromnaja $^{(en)}$ |

## Erreferentziak

* ↑ Minskeko metro sarearen mapa

## Ikus, gainera

* Minskeko metroa
* 3. linea (Minskeko metroa)

## Kanpo estekak

* (Errusieraz) Metroaren webgune ofiziala
* Datuak: Q13032783
* Multimedia: Kavaĺskaja Slabada (Minsk Metro station) / Q13032783
# Kavar

Kavar Star Warsen fikziozko unibertsoan jedi maisu bat da. Kavar indarraren erabiltzaile handi bat da, etorkizuna iragarri eta ekiditeko gai dena. Altuera handiko gizaki bat da, gaztaina-koloreko ileduna eta begi urdinduna. Ezpatari aditu bat da, bi laser sable erabiltzen ditu eta Jedi Zaindari bat da.
Kavar Maisua lehen aldiz Antzinako Errepublikako Zaldunak IIn agertzen da.
Onderon planetan babesten da Talia erreginarekin batera, non Exiliatutako Jediaren bisita eta laguntza jasotzen duen erreginaren lehengusua den Vaklu generalak eragindako Gerra Zibil batean. Exiliatutako Jediaren maisua izan zen, Mandaloriar Gerretan borrokatu zuen eta Jedi Goi Kontseiluko kide izan zen. Darth Trayak hiltzen du Onderon jedi exiliatuarekin batera salbattu ondoren.

## Kanpo estekak

* Datuak: Q3753156
# Kautxu zuhaitz

Kautxu zuhaitza (Hevea brasiliensis) Euphorbiaceae familiako zuhaitz bat da. "Kautxu" bere indiar izenak ‘negar egiten duen egurra’ adierazten du. Zuhaitz honen latexa kautxu naturalaren iturri nagusia da. Bera generoaren beste bi espezie (Hevea guianensis eta Hevea pauciflora) honentzat ere erabiltzen dira. Gaur egun Guayule eta Taraxacum kok-saghyz landarekin ikerketzean ari da.
Jatorriz Hego Amerikakoa (klima tropikaletan), baina gaur egun asiar hego-ekialdea produzitzaile nagusia da. 20-45 m-ko garaiera eta 60 cm-ko diametroko enborra edukitzera irits daitekeen zuhaitz hosto iraunkorra da. Bere hostoak trifoliatuak dira, 16 cm luze eta 6-7 cm zabal dira.

## Kanpo estekak

* Kautxua pdf
* (Frantsesez)Hévéa Brasiliensis
* Datuak: Q156538
* Multimedia: Hevea brasiliensis / Q156538
* Espezieak: Hevea brasiliensis
# Kavango

Kavangoa (ruKwangaliz: MuKavango) hegoaldeko Afrikako etnia bantua da, Okavango ibaiaren ertzean, Namibia eta Angola arteko mugako namibiar aldean bizi dena. Nekazariak eta abeltzainak dira gehienbat. Beren hizkuntza, bantua, benue-kongo sailekoa da.

## Erreferentziak

* ↑ Euskaltzaindia. (PDF) 190. arauaː Munduko herriak eta etniak. .

## Kanpo estekak

* Datuak: Q648707
* Multimedia: Kavango / Q648707
# Kavango (eskualdea)

Kavango Namibiako eskualde ohia da, izen bereko etniaren izena zeremana. Rundu zuen hiriburua.
Eskualdea 2013an desegin zuten, Ekialdeko Kavangon eta Mendebaldeko Kavangon banatu zutenean. Namibiako beste zati gehienetan baino prezipitazio handiagoak daudenez, eskualde horrek nekazaritza-potentziala du labore-barietate baten laborantzarako, bai eta basogintza-sektore antolaturako eta agrosilbikulturarako ere, altzarien fabrikazioa eta lotutako beste industria batzuk sustatzen baititu.
Eskualdearen ezaugarri nagusia biztanleriaren banaketa oso desberdina da. Barnealdea gutxi populatuta dago, eta iparraldeko eskualdean, batez ere Okavango ibaian, populazio-kontzentrazio handia dago. Bizirauteko arrantza garrantzitsua da, eta oinarri sostengagarriak dituen merkataritza batera hedatzea ahalbidetuko luke, tokiko diru-sarrerak osatze aldera. Turismoaren sustapenak ere, agian Zambezi eskualdearekin batera, arreta merezi du; horrek artisautza eta tokiko zuraren tailaketa suspertu ditzake.

## Erreferentziak

* ↑ (Ingelesez) Nakale, Albertina. (2013-8-9). «President divides Kavango into two» New Era.

## Kanpo estekak

* Datuak: Q13156669
* Multimedia: Kavango / Q13156669
# Kavaratti

Kavaratti (malabareraz: കവരത്തി, Kavaratti) 4,22 km²-ko uharte bat da, Arabiar Itsasoko Lakadivetako (Indiako Batasuneko Lurraldea) hirugarren uharte handiena eta lurraldeko egoitza administratiboa dena. Atoloia da, gutxi gorabehera 6 kilometroko luzera eta kilometro 1eko zabalera duena, eta 11.000 biztanle inguru ditu (2007ko datua).
Kavarattiko bizilagun ia guztiak musulmanak dira - 52 meskita daude uharte txikian - eta malayalamaren dialekto bat hitz egiten dute, baita ingelesa ere. Hala ere, Kavaratti da Lakadivetako uharte guztietan Indiako beste leku batzuetatik migratutako indiarren proportziorik handiena.

## Klima

Datu klimatikoak (Kavaratti) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 30.2 | 30.4 | 31.1 | 31.8 | 31.3 | 30.4 | 29.8 | 29.7 | 29.8 | 30.0 | 30.3 | 30.3 | 30.4 |
| Batez besteko tenperatura minimoa (°C) | 23.7 | 24.1 | 24.3 | 26.5 | 26.1 | 25.7 | 25.4 | 25.1 | 24.8 | 24.5 | 24.3 | 24.0 | 24.3 |
| Euria (mm) | 27.4 | 25.4 | 19.8 | 72.5 | 212.8 | 261.3 | 250.9 | 202.4 | 181.9 | 183.1 | 133.0 | 94.8 | 1665.3 |

## Kanpo estekak

* Datuak: Q271287
* Multimedia: Kavaratti / Q271287
# Kautxu butiliko

Kautxu butilikoa kopolimero bat da isobutilenoa eta isoprenoa monomero legez usatuz prestatzen dena. Erreakzio-nahastean % 98 isobutilenoa izaten da eta % 2 isopreno. Katioi-polimerizazioz prestatzen da.

## Erabilera

Kautxu butilikoa airearekiko iragazezina da eta, ondorioz, aireari eustea behar den aplikazio askotan baliatzen da, adibidez pneumatikoen ganberetan. Horretaz gain zigilatzaileetan, itsasgarrietan eta lubrifikatzaileetan usatzen da besteak beste. Txikleak egiteko ere baliatzen da kautxu butilikoa elastikotasuna emateaz gain itsasteko gaitasuan ere ematen dio produktuari.

## Erreferentziak

* ↑ Butyl Rubber: A Techno-commercial Profile.. Chemical Weekly. 55 (12), 207–211. or..

## Kanpo estekak

* Datuak: Q145000
# Kavala

Kavala (grezieraz: Καβάλα, Kavála, kaˈvala ahoskatua) Greziako hiria eta udalerria da, izen bereko unitate erregionaleko hiriburua dena.

## Auzoak

| Agia Varvara | Agios Athanasios | Agios Ioannis | Agios Loukas | Chilia |
| Dexameni | Kalamitsa | Kentro (erdigunea) | Neapolis | Panagia |
| Perigiali | Potamoudia | Profitis Ilias | Timios Stavros | Vyronas |

## Biztanleria

| Urtea | Hiria | Udal-herrigunea | Udalerria |
| 1961 | 44.517 | 44.978 | – |
| 1971 | 46.234 | 46.887 | – |
| 1981 | 56.375 | 56.705 | – |
| 1991 | 56.571 | 58.025 | – |
| 2001 | 58.663 | 63.293 | – |
| 2011 | 54.027 | 58.790 | 70.501 |

## Erreferentziak

* ↑ Euskaltzaindia. (PDF) 154. arauaː Europako eskualde historiko-politiko nagusiak. .

## Kanpo estekak

* Datuak: Q187352
* Multimedia: Kavala / Q187352
# Labastide-en-Val

Labastide-en-Val ( frantsesez eta ofizialki: Labastide-en-Val) Okzitaniako udalerria da. Administratiboki Aude departamenduko Frantziako udalerria da, Languedoc-Rousillon eskualdean.

## Ikus, gainera

* Aude departamenduko udalerrien zerrenda

## Kanpo estekak

* Datuak: Q199603
* Multimedia: Labastide-en-Val / Q199603
# Labastide-d'Anjou

Labastide-d'Anjou ( frantsesez eta ofizialki: Labastide-d'Anjou) Okzitaniako udalerria da. Administratiboki Aude departamenduko Frantziako udalerria da, Languedoc-Rousillon eskualdean.

## Ikus, gainera

* Aude departamenduko udalerrien zerrenda

## Kanpo estekak

* Datuak: Q1086285
* Multimedia: Labastide-d'Anjou / Q1086285
# Korresko gaztelua

Korresko gaztelua Arraia-Maeztuko eraikina da.
Izkiko arroila Gaztela eta Nafarroako Erresumaren arteko mugan zegoenez, Portiellako gaztelua edo Mairuena eraiki zuten, Erdi Aroko guduen lekuko. Gaztelarrek XIII. mendean hartu zuten.
2016ko martxoaren 8an Eusko Jaurlaritzak monumentu izendatu zuen, Sailkatutako Kultura Ondasuna.

## Deskribapena

Korresko gazteluaren multzoa iristen zaila den kareharrizko harkaitz-malkar batean kokaturik dago; higadurak hautsita dago ipar-mendebaldeko eta hego-ekialdeko alboetan, eta 3 eta 4 metro arteko sakonerako hobi natural moduko bat osatzen du. Halaber, haranaren gaineko 100 metro inguruko malda bertikaleko hormak osatzen du hego-ekialdeko alboa. Hegoaldeko alboan, berriz, harkaitza altxatzen da erliebe hori Soila menditik bereizten duen igarobide naturalaren gainean, eta Bujandarako bidezidor bat abiatzen da handik.
Aztarnategi horretan ez dute oraindik arkeologia-ikerketako landa-lanik egin, baina gainazalean dauden hondakin garrantzitsuak (egiturak zein materialak) ikusita, begi-bistakoa da interes nabarmena duela Goi Erdi Aroko era horretako kokaguneak ezagutzeko.
Gaur egun gehien ikusten denagatik gazteluko sailkapena jaso badu ere, oraindik ere gainazalean, azalera handiko eremu batean, eta hiru mailatan, ikus daitezkeen egituren sakabanaketagatik, pentsa daiteke gotorleku garrantzitsu baten babespean edo oinean eratutako populatze-toki baten aurrean gaudela.
Egun oraindik agerikoak diren egiturak ditu alderik gorenean, gaztelukoak izango direnak berez (uharka eta dorre nagusia izan daitekeena); horiez gain, erdiko mailan eraikitako beste batzuk ere badaude (gotorlekuaren defentsa aurreratua ixteko horma altuak), eta, mendebaldeko magalaren alderik baxuenean, eremu zabalagoa ixten duen defentsarako egitura sendo bat; azken horrek, ziur aski, populatutako eremua babespean hartuko zuen.

## Erreferentziak

* Edukiaren zati bat monumentu hau sailkatutako kultura-ondasun izendatzen duen lege testutik hartu da. Izan ere, testua jabari publikokoa da eta ez du jabetza intelektualik, Espainiako Jabetza Intelektualaren Legeko 13. artikuluan xedatu denez (Espainiako Aldizkari Ofiziala, 97. zenbakia, 1996-04-22).
* ↑ Kultura Ondasun izendapena EHAAn

## Kanpo estekak

* Datuak: Q51124136
# Korrespondentzia (argipena)

Korrespondentzia izendapenak zenbait erabilera ditu:
* Posta bidezko harremana,
** merkataritza-arloko postazko harremana, arloko gutunak eta bestelako komunikazio-teknika eta ohituretan datzana;
* egokitasuna, bi multzoen elementuen arteko edonolako harremana;
* estatistikan, egokitasun-analisia, aldagai anitzeko analisiko teknika bat.
# Korriban

Korriban, Star Warsen fikziozko unibertsoan Sith magiaren eraginpean dagoen mundu mortu bat da, infernu bat eta oso arriskutsu bihurtu dena. Sith jaunek jauregi eta hilerri handiak eraiki zituzten eroritako euren jaun handien omenez. Jaun Ilun bat hiltzen zenean, bere gorpu momifikatua zeremonia handi batekin lurperatzen zen Jaun Ilunen Haranean. Jaun Ilunei dedikatutako lau hilobi handi daude: Marka Ragnosena, Ajunta Pallena, Naga Sadowrena eta Tulak Hordena. Sith inperioa erori ondoren, planetak ordurarte izan zuen garrantziaren zati handi bat galdu zuen.
Denbora laburrez berrezarri zen Darth Malaken erregealdian, eta Dreshdae eta Sith entrenamendu akademia bat ezarri ziren tokia izan zen. Alabaina, Jaun Iluna Darth Revanen esku hil ondoren, Sith Ordena barne gerra batean murgildu zen, eta mundua berriz bertan behera utzia izan zen.
Korriban Inperio Galaktikoko planetarik garrantzitsuenetako bat izan zen, arrazoi erlijioso soilagatik izan bazen ere.
Endorreko guduan hil eta zazpi urtera, Palpatine Enperadoreak, antzinako Jaun Ilunek indarraren alde ilunaren pertsonifikazio bezala berpiztua, Korriban bisitatu zuen bere klonatutako gorpuaren ustelketa geldiarazteko alferreko saiakera eginez.
Planeta honetan bertan, Tavion Axmisek eta Ragnosen Anaitasunak Marka Ragnos sith jauna bere hilobian berpizten saiatu ziren, baina Jaden Korrek geldiarazi zituen.

## Kanpo estekak

* Datuak: Q2085181
# Korridore

    Artikulu hau arkitektura elementuari buruzkoa da; kontzeptu ekologikoa gaitzat duena beste hau da: «Igarobide ekologiko»
Arkitekturan, korridore, ibilgu edo pasilloa eraikin batean leku batetik bestera joateko prestatuta dauden espazioak dira, maiz luzeak eta estuak.

## Kanpo estekak

* Datuak: Q1135449
* Multimedia: Corridors / Q1135449
# Korrelograma

Estatistikan eta bereziki denbora serieen azterketan, korrelograma serie batek aldi edo puntu bateko balioak atzeragoko l aldi edo puntuko balioekin dituen korrelazioa agertzen duen kartesiar diagrama da, abzisetan l balioak eta ordenatuetan korrelazio mailak agertzen direlarik. Denbora serie baterako egokienak izan daitezkeen ereduak identifikatzeko erabiltzen da.

## Kanpo estekak

* Datuak: Q598190
* Multimedia: Correlograms / Q598190